
SAK:n 10. edustajakokouksen hyväksymä 


PERIAATEOHJELMA 


1. Ammattiyhdistysliikkeen olemuksen, tarkoituksen 
ja tehtävien määrittely 


Suomen Ammattiliittojen Keskusjärjestö on palkkatyöntekijäin yhteen- 
liittymä ja yhteiskunnallinen uudistusliike, jonka tarkoituksena ja toimin- 
nan ohjeena on palkansaajain ammatillisten, taloudellisten ja yhteiskun- 
nallisten etujen, oikeuksien ja vapauksien edistäminen ja laajentaminen. 


Näiden päämäärien saavuttamisen edellytyksenä järjestö pitää eri pal- 
kansaajaryhmien ja poliittisten mielipidesuuntien yhteistoimintaa kansan- 
valtaisten periaatteiden mukaisesti. Sen vuoksi SAK pitää tehtävänään 
kaikkien palkkatyöntekijäin yhteenkuuluvuuden lujittamista ja yhteistoi- 
minnan edistämistä. 


Ammattiyhdistysliike on syntynyt tuotantovoimien kehityksen seurauk- 
sena. Sen edellytyksenä on ollut tuotantovälineiden kapitalistinen keskitty- 
minen ja tuotantovälineitä omistamattoman työväenluokan synty. Ammat- 
tiyhdistysliike on syntymästään alkaen ollut erottamaton osa kansallista 
ja kansainvälistä työväenliikettä. 


Ammattiyhdistysliikkeen ensisijaisena tehtävänä on perinteellisesti 
työntekijäin palkka- ja työehtoja parantavien sekä sosiaalista turvallisuut- 
ta edistävien tavoitteiden ajaminen. Ammattiyhdistysliike haluaa myös 
määrätietoisesti vaikuttaa yhteiskunnan kokonaiskehitykseen ja toimia 
yhteiskunnan muuttamiseksi demokraattiseksi, 

Ammattiyhdistysliike toimii voimakkaana painostusryhmänä ja etu- 
järjestönä perustavoitteidensa työehtojen parantamisen, täystyöllisyyden 
turvaamisen, työntekijäin reaaliansioiden kohottamisen ja oikeudenmukai- 
sen tulonjaon sekä aineellisen ja sivistyksellisen tasa-arvoisuuden toteut- 
tamiseksi työntekijäin etujen mukaisella tavalla kaikilla yhteiskunnallisen 
toiminnan alueilla, näihin lukien myös taloudellisten valta- ja omistussuh- 
teiden muuttaminen. 


2. Ammattiyhdistysliikkeen suhde yhteiskunnan muutokseen 


Kansainvälisen työnjaon lisääntyminen sekä nopea tieteellistekninen 
kehitys merkitsevät valtavaa haastetta ammattiyhdistysliikkeelle sekä kan- 
sallisella että kansainvälisellä tasolla. Yrityskoon suureneminen ja moni- 
kansallisten yritysten merkityksen kasvu vaativat ammattiyhdistysliikettä 
kehittämään uusia toimintamuotoja työntekijäin aseman turvaamiseksi ja 
parantamiseksi. Suomi on tieteellisteknisessä tutkimustyössä ja kehityk- 
sessä jäljessä monia muita maita. Lisäksi kansainväliseen työnjakoon liit- 
tyvät ongelmat maamme kohdalla ovat erittäin vaikeasti ratkaistavissa. 
Sen vuoksi joutuu ammattiyhdistysliike vaikuttamaan kansainvälisen työn- 
jaon eri vaihtoehtojen valintaan huomioon ottaen työntekijäin toimeen- 
tulon ja turvallisuuden 


Elinkeinorakenteen nopea muutos --- työvoiman siirtyminen maa- ja 
metsätaloudesta jalostus- ja palveluelinkeinoihin — on edellyttänyt viimeis- 
ten vuosikymmenien aikana sadoilta tuhansilta työntekijöiltä sopeutumis- 
ta uusiin olosuhteisiin. Tämä kehityssuunta tulee edelleen jatkumaan. Sa- 
malla kaikilla tuotannonaloilla ilmenevä tuotantotekniikan kehitys saattaa 
työntekijät työpaikoillaan uusien ongelmien eteen. Elinkeinorakenteen 
muuttumiseen ja tuotantotekniikan kehitykseen liittyvä tuotannon keskit- 
tyminen ja väestön kasaantuminen teollisuus- ja palvelukeskuksiin aiheut- 
taa sosiaalisia ongelmia sekä maaseudun että taajamien väestölle. Ammat- 
tiyhdistysliike pyrkii omalta osaltaan valvomaan, että kaikki elinkeinot 
turvaavat palkkatyöntekijöilleen riittävän toimeentulon ja että yhteiskunta 
antaa kaikille jäsenilleen mahdollisuuden korkeatasoisten asumis-, sosiaa- 
li-, kulttuuri. ja liikennepalvelusten saantiin. 


Taloudellisen yhdentymisen ja elinkeinorakenteen nopean muutoksen 
aiheuttama työttömyys sekä yhteispohjoismaiset työmarkkinat ovat johta- 
neet joukkomittaiseen maastamuuttoon. SAK pitää tavoitteenaan, että 
kaikki maamme kansalaiset voisivat saada työtä ja kunnon toimeentulon 
omassa maassaan. Työvoiman laajaa maastamuuttoa ammattiyhdistysliike 
pitää koko kansakunnan kehitysedellytyksiä vaarantavana tekijänä. Maas- 
tamuuton vähentämiseksi ja muuttovirtojen kääntämiseksi takaisin koti- 
maahan maamme on kyettävä ylläpitämään täystyöllisyys ja kohotettava 
vähempiosaisten toimeentuloa ja turvallisuutta keskimääräistä voimak- 
kaammin. 


Ammattiyhdistysliike pitää tärkeänä jokaisen kansalaisen oikeutta 
työskennellä omassa maassaan, mutta ei torju kansainvälisten sopimusten 
puitteissa työntekijäin oikeutta vapaasti valita asuinpaikkansa. Niinkuin 
Suomesta ulkomaille muuttanut on SAK:n mielestä oikeutettu kaikkiin 
sen maan työntekijöille kuuluviin etuihin ja oikeuksiin, samalla tavoin 
ammattiyhdistysliike pyrkii siihen että Suomeen kansainvälisten sopimus- 
ten perusteella muuttaneet työntekijät pääsevät tasaveroisesti osallisiksi 
niistä eduista ja oikeuksista, jotka suomalaiselle työntekijälle taataan. 


Työntekijäin ja heidän perheittensä hyvinvointia ja elintason korkeut- 
ta ei voida mitata pelkästään palkalla ja sillä hankittavien hyödykkeiden 
määrällä. Ammattiyhdistysliike on jäsentensä edun ja inhimillisen onnen 
nimissä kiinnostunut myös siitä, että ihminen on turvattu elämänsä kai- 
kissa vaiheissa lapsuudesta vanhuuteen saakka, että yhteiskunnan teho- 
kas turva suojelee ihmistä sairauden ja työkyvyttömyyden sattuessa ja 
että yhteiskunta ennakkoehkäisevin toimin suojelee ihmistä myös hänen 
työssään siinä väijyviltä vaaroilta: tapaturmilta, myrkytyksiltä, psyykki- 
sesti ja fyysisesti rasittavalta työvauhdilta sekä työn yksitoikkoisuudelta. 
Yhteiskunnan tarjoamilla koulutus- ja kulttuuripalveluksilla on turvattava 
jokaiselle oikeus henkisesti rikkaaseen elämään. 


Yhteiskunnan tuotantotavassa tapahtuvat muutokset vaativat syvälle 
meneviä uudistuksia päätäntävallan käytössä ja hallinnossa. Siksi ammat- 
tiyhdistysliikkeen välittömänäkin tavoitteena on yhteiskunnan taloudellis- 
ten toimintojen ja kehityksen ohjaaminen sekä taloudellisen vallankäytön 
saattaminen demokraattisesti valittujen ja toimivien elinten valvontaan 
ja ohjaukseen. 


Tekninen kehitys ja kansainvälinen kilpailu aiheuttavat perusteellisia 
muutoksia tuotanto- ja työelämässä. Kuitenkaan vielä ei ole kehitetty 
riittävän tehokkaita keinoja yksityisten työntekijäin, työntekijäryhmien ja 
kokonaisten ammattikuntien toimeentulon turvaamiseksi ja sopeuttami- 
seksi uusiin olosuhteisiin. Ammattiyhdistysliikkeen on voitava vaikuttaa 
tuotantorakenteen muutosprosessiin ja torjuttava sen työntekijälle aiheut- 
tamat haitat. SAK pitää välttämättömänä ammattiyhdistysliikkeiden kan- 
sainvälistä yhteistoimintaa yhteiskunnallisista järjestelmistä riippumatta 
ja vaatii kansainvälisten työväensuojelunormien toteuttamista ja uudista- 
mista muuttunutta tilannetta vastaavasti. 


Ammattiyhdistysliike suhtautuu myönteisesti tekniseen kehitykseen, 
tuotannon rationalisointiin ja tutkimustyöhön, mikäli tarkoituksena on 
työn helpottaminen ja tuotannon lisääminen, mutta vastustaa työvauhdin 
kiihdyttämistä työntekijäin kustannuksella. 

Yksityisomistukseen perustuvassa tuotantojärjestelmässä teknisen ke- 
hityksen ja tuotantomenetelmien rationalisoinnin tavoitteena ovat useim- 
miten vain tuotantokustannusten alentaminen ja voiton maksimointi. Tä- 
mä vaatii ammattiyhdistysliikkeeltä erittäin suurta valppautta, että työn- 
tekijää ei alisteta tuotantokoneiston tahdottomaksi osaksi. 


Ammattiyhdistysliike pitää teknistä kehitystä välttämättömänä elin- 
tason nousun ja sosiaalisen turvallisuuden lisääntymisen kannalta. Se 
pitää kuitenkin ensisijaisena tuotannon tavoitteena ihmisten tarpeiden 
tyydyttämistä eikä yksityisen voiton tavoittelua. Tästä lähtökohdasta kat- 
soen ammattiyhdistysliike ei voi olla välinpitämätön siitä mitä tuotetaan 
ja kenelle tuotetaan. Esim. kulutustavaroiden tuotantoa säätelevät liiaksi 
etuoikeutettujen ryhmien tarpeet. 

Ammattiyhdistysliikkeen on sekä kansallisessa että kansainvälisessä 
toiminnassaan pyrittävä kaikin voimin vaikuttamaan siihen, että laajaksi 
paisunut sotavarusteluteollisuus muutettaisiin palvelemaan rauhanomaisia 
tarkoituksia. 


Valvoessaan työntekijäin turvallisuutta ja tulonjaon oikeudenmukai- 
suutta ammattiyhdistysliike korostaa vastuuntunnettaan kaikkien maiden 
työläisille. Ammattiyhdistysliike tuomitsee kaiken riiston ja sorron sekä 
vakuuttaa solidaarisuuttaan kansallisen kehityksensä ja itsenäisyytensä 
puolesta taisteleville kansakunnille. 


3. Ammattiyhdistysliikkeen tehtävien kehitys 


Ammattiyhdistysliikkeen tehtävät ovat vuosikymmenien kuluessa mo 
nella tavalla muuttuneet. Ammattiyhdistysliike joutui alkuvaiheissaan tais- 
telemaan järjestäytymisoikeudestaan ja sen saatuaan valloittamaan itsel- 
leen työehtosopimusoikeuden. Uusina tavoitteinaan ammattiyhdistysliike 
pitää demokratian laajentamista työelämässä, taloudellisessa vallankäy- 
tössä ja kansantulon jaossa. Näitä teitä edeten ammattiyhdistysliike myötä- 
vaikuttaa taloudellisten valtarakenteiden muutokseen siten, että tuotannon 
johdon ja hallinnon keskittymisen vastapainoksi muodostuu laajojen jouk- 
kojen osallistuminen ja myötävaikuttaminen myös taloudelliseen päätök- 
sentekoon. 


Keskeinen sija ammattiyhdistysliikkeen toiminnassa on edelleenkin 
työnantajajärjestöjen kanssa tehtävillä työehtosopimuksilla ja julkisen 
vallan kanssa tehtävillä virkaehtosopimuksilla. SAK tulee sisällyttämään 
yhä uusia tavoitteita työehtosopimuksiin samalla huolehtien siitä, ettei 
mitään jo saavutettua asiallista tai toiminnallista etua työehtosopimuksista 


(4 


poisteta. Keskusjärjestö pyrkii kehittämään työehtosopimusjärjestelmää 
siten, että samanaikaisesti toteutuu kaksi päätavoitetta: solidaarinen 
palkkapolitiikka ja jäsenliittojen sekä perusjärjestöjen riittävä itsenäinen 
päätäntävalta. Yhtäältä solidaarista palkkapolitiikkaa ei voi toteuttaa 
ilman riittävää keskusjärjestön arvovaltaa ja toisaalta alueelliset, sekä 
ala- ja työpaikkakohtaiset erityistarpeet eivät tule otetuiksi huomioon il- 
man riittävää liitto- ja perusjärjestötasolla olevaa päätäntävaltaa. 

Epätasainen tulonjako on oleellinen riiston ylläpitäjä. Sen vuoksi tulot 
ja tulonmuodostus on nähtävä kokonaisuutena, eikä vain palkansaajain 
välisenä tulonjakona. Oikeudenmukaiseen tulonjakoon pyrkiessään SAK 
pitää välttämättömänä, että yrittäjä- ja pääomatulot sisällytetään niihin 
tuloihin ja siihen tulonmuodostukseen, jota on tarkoitus tasoittaa. Tämä 
edellyttää kaikkien tulojen julkistamista ja etenemistä solidaarisesta 
palkkapolitiikasta solidaarisen tulonmuodostukseen. 

Ammattiyhdistysliike vaikuttaa aktiivisesti työlainsäädännön kehittä- 
miseen palkkatyöntekijäin tarpeita vastaavasti yhteiskunnan jatkuvasti 
muuttuessa. 


Ammattiyhdistysliike ei voi sallia, että työntekijäin toimentulo ja koh- 
talo riippuu perinnön, omaisuuden, sukulaisuus- ja henkilösuhteiden pe- 
rusteella nimitetyn johtajaportaan päätösvallasta. 

Ammattiyhdistysliike pitää yritysdemokratian toteuttamista käyttö- 
kelpoisena välineenä työntekijäin osallistumisoikeuden ja vaikutusvallan 
lisäämisessä sekä vastaavasti "pääoman ja tuotantovälineiden omistajien 
vallan rajoittamisessa. 

Työntekijöille on turvattava oikeus osallistua päätöksiin, jotka kos- 
kevat yritysjohdon valitsemista, yritysten kehittämistä ja tulevaisuutta 
sekä yritysten tulosten oikeudenmukaista jakoa. 

Perusteettomia irtisanomisia vastaan on luotava tehokas suoja, ja 
milloin irtisanomiset ovat väistämättömiä tuotannon supistamisen, lopet- 
tamisen tai tuotantosuunnan muutoksen takia, on työntekijäin toimeen- 
tulo sekä tarvittaessa uudelleenkoulutus ja työhön sijoittaminen tur- 
vattava. : 

Yritysdemokratiaa on jatkuvasti pyrittävä toteuttamaan ja kehittä- 
mään sekä sopimus- että lainsäädäntöteitse. 


Tekninen kehitys ja demokratian laajentaminen työelämään vaativat 
omalta osaltaan muutoksia koko yhteiskunnan koulutusjärjestelmässä pe- 
ruskoulusta aikuiskoulutukseen saakka Ammattiyhdistysliike kiirehtii 
peruskoulu-uudistuksen toimeenpanoa ja nuorisoasteen koulutuksen uudis- 
tamista. Koulutuksen on vastattava yksilön ja yhteiskunnan tarpeita. 

Jatko- ja uudelleenkoulutusjärjestelmää kehitettäessä on tavoitteeksi 
asetettava, että jokaiselle työntekijälle turvataan sekä taloudelliset että 
käytännölliset mahdollisuudet ansiotyön ja jatkokoulutuksen vuorottelulla 
saavuttaa korkeallekin asettamansa päämäärät. 


Ammattiyhdistysliike korostaa jokaisen kansalaisen oikeutta laajaan 
yleissivistykseen. Erityisenä velvollisuutenaan se pitää nuorten ammatti- 
kasvatuksen tukemista, ammattikoulutuksen arvostuksen ja jatko-opinto- 
mahdollisuuksien lisäämistä ja ammattikoulujen kehittämistä sekä yleis- 
sivistyksellisinä että korkean ammattitaidon antavina opinahjoina. Am- 
mattikoulut on saatettava lukioon rinnastettaviksi oppilaitoksiksi. 


Ammattiyhdistysliike tukee pyrkimyksiä koulu- ja opintodemokratian 
laajentamiseksi. Ammattiyhdistysliike pyrkii yhteistyöhön ammatti- ja 
korkeakoululaisten kanssa edistääkseen molempia ryhmiä kiinnostavien 
tavoitteiden toteuttamista. Työläisten ja opiskelijain yhteistoiminta on 
myös eräs keino edistää demokratiaa työpaikoilla. 


4. Työ- ja elinympäristö 


Työntekijäin säännöllinen terveydentarkkailu, viihtyisän, meluttoman, 
ilmavan ja valoisan työympäristön luominen sekä työajan lyhentäminen 
ja lomien pidentäminen edistävät työntekijäin terveyden ja työkuntoisen 
iän pidentymistä. 

Työntutkimusmenetelmiä on tähän saakka kehitetty vain työntekijän 
työvauhdin kiihdyttämiseksi. Ammattiyhdistysliikkeen mielestä on tuo- 
tantotekniikan nykyisellä tasolla kaikki edellytykset saattaa säännöllisen 
tutkimuksen ja tarkkailun kohteeksi se, ettei työvauhti muodostu työn- 
tekijälle kuluttavaksi. 


Terveys ja työkunto riippuvat myös työntekijäin ja hänen perheensä 
asuinolosuhteista. Jokaisella perheellä on oikeus hyvään asuntoon ja jo- 
kaisella ihmisellä omaan huoneeseen. Lisäämällä vuokra-asuntojen tuotan- 
toa on tehtävä mahdolliseksi asunnon muutto työpaikkaa vaihdettaessa 
niin, etteivät työmatkat kohtuuttomasti pidennä työhönsidonnaisuutta. 

Hyvään asuinympäristöön kuuluu mahdollisuus liikuntaan ja urheiluun 
myös luonnossa. Asuin- ja yhdyskuntasuunnittelun tavoitteena on oltava 
viihtyisän asuinympäristön luominen. Yksityinen etu, esim. maanomistus- 
olosuhteet, eivät saa vaikuttaa maankäyttösuunnitelmiin. Rakennus- ja 
virkistysalueiksi käytettävä maa on otettava yhteiskunnan haltuun. Asuk- 
kaiden on voitava vaikuttaa päätöksiin, jotka koskevat heidän elin- ja 
asuinympäristöään. 


Luonto ja sen rikkaudet; maaperä, vesi ja ilma ovat kaiken elollisen 
edellytyksenä. Siksi maapallomme luonnonvarat on nähtävä koko ihmis- 
kunnan yhteisenä omaisuutena, jonka käytössä on varottava tuhlausta ja 
saastuttamista. 

Teollisuuden ja liikenteen kehitys uhkaa raaka-aineiden ehtymisen, 
ilman ja veden saastumisen sekä melun lisääntymisen vuoksi luontoa. 

Ammattiyhdistysliike pitää välttämättömänä, että veden ja ilman suo- 
jelua koskevaa lainsäädäntöä tiukennetaan ja luonnonvarojen tuhlaileva 
käyttö estetään. Luonnon turmeleminen on rikos ihmiskuntaa kohtaan 
ja siitä on ankarasti rangaistava. 

SAK pitää välttämättömänä, 
erityisesti 


että luonnonsuojelua koskevat normit 
ilman- ja vesiensuojelun osalta yhdenmukaistetaan. Kansain- 
välisten sopimusten odottaminen ei kuitenkaan saa viivästyttää elinym- 


päristömme suojelemiseen tähtääviä toimia omassa maassa. 


5. Ammattiyhdistysliikkeen suhde valtiovaltaan, puolueisiin 
ja muihin järjestöihin 


Ammattiyhdistysliikkeen jäsenmäärän kasvu, työehtosopimustoimin- 
nan laajeneminen, ammattiyhdistysliikkeen toiminta etu- ja painostusjär- 
jestönä sekä sen yhteistyö työväen poliittisten puolueiden kanssa ovat 
lisänneet mahdollisuuksia vaikuttaa yhteiskunnalliseen kehitykseen muu- 
tenkin kuin välittömästi työelämän alueella. 


Vaikka ammattiyhdistysliike osallistuu aktiivisesti yhteiskuntakehi- 
tykseen vaatimusohjelmillaan, lausunnoillaan, asiantuntija-avullaan yms. 
ja vaikka se eräillä toimintansa alueilla suorittaa julkiselle vallalle kuulu- 
via tehtäviä kuten työttömyyskassojen hoitoa, ammattiyhdistysliike haluaa 
säilyttää itsenäisyytensä suhteessa valtiovaltaan. Ammattiyhdistysliike ei 
ota itselleen eduskunnalle, hallitukselle tai puolueille kuuluvia tehtäviä. 
Ammattiyhdistysliike toimii lakien puitteissa mutta pidättää itselleen oi- 
keuden toimia lakien uudistamiseksi mikäli pitää niitä työväestön etujen 
vastaisina. SAK:n mielestä hallitusmuotomme ei riittävästi suojaa ihmisen 
oikeutta työhön ja siitä saatavaan toimeentuloon. Valtiosääntömme on 
muodostunut yhteiskunnallisen kehityksen jarruksi ja on sen vuoksi uu- 
distettava. 


Joukkotiedotusvälineet vaikuttavat yhteiskunnan poliittisten voima- 
suhteiden muodostumiseen ja ihmisten toimeentuloon. Ammattiyhdistys- 
liike pitää välttämättömänä yhteiskunnan todellisuutta kuvaavan tiedon- 
välityksen vapautta. Lehdistön, radion ja television on edistettävä oikeisiin 
tietoihin perustuvan maailmankuvan muodostumista, Yhteiskunnan epä- 

kohtiin ja valtarakenteisiin kohdistuvan arvostelun vapaus on myös tärkeä 
kehityksen kannustin. Puolustaessaan näitä tiedonvälityksen periaatteita 
ammattiyhdistysliike kohdistaa erityisesti vaatimuksensa yhteiskunnan 
omistamalle Yleisradiolle. SAK pitää velvollisuutenaan kantaa vastuuta 
työväenlehdistön levikistä vastapainona kaupalliselle ja porvarilliselle leh- 
distölle. 


Suhteissaan poliittisiin puolueisiin ammattiyhdistysliike on itsenäinen 
ja riippumaton, koska se yhdistää erilaisia poliittisia ja yhteiskunnallisia 
mielipiteitä omaavia henkilöitä. Ammattiyhdistysliikkeen talous. ja yhteis- 
kuntapoliittisten katsomusten linjan tulee saada vapaasti muodostua sen 
sisällä eikä puolueiden tule estää sen toteuttamista. Ammattiyhdistysliike 
on yhteistoiminnassa työväen poliittisten puolueiden kanssa kaikissa niissä 
asioissa, jotka edistävät kaikkien palkkatyöntekijäin etua ja ammattiyh- 
distysliikkeen tavoitteita. 


Yhteistoiminnassaan muiden työväen kansalaisjärjestöjen kanssa am- 
mattiyhdistysliike noudattaa samoja periaatteita kuin suhteessaan työväen 
puolueisiin. Se on valmis molempia hyödyttävään yhteistyöhön rajoitta- 
matta kuitenkaan omaa riippumattomuuttaan, ja kunnioittaen toisten jär- 
jestöjen itsenäisyyttä. 


Työmarkkinajärjestönä ammattiyhdistysliikkeen neuvottelukumppani- 
na ovat työnantajien järjestöt. Ammattiyhdistysliike haluaa ylläpitää 
asiallisia. ja hyviä neuvottelusuhteita työnantajajärjestöihin mutta pidät- 
tyy sellaisesta yhteistyöstä, jonka tarkoituksena on ammattiyhdistysliik- 
keen toimintavapauden rajoittaminen tai työn ja pääoman ristiriidan 
hämärtäminen. 


Ammattiyhdistysliikkeen tavoitteena on pysyvä rauha ja kansojen 
välinen ystävyys. Sen vubksi keskusjärjestö toimii yhteistyössä kaikkien 
rauhaa edistävien voimien kanssa, erityisesti eri maiden ammatillisten 
järjestöjen kanssa, samalla kun se taistelee asevarustelun ja ylikansalli- 
sen pääoman vaikutusvaltaa vastaan. 

Samalla kun keskusjärjestö määrätietoisesti kantaa vastuuta Suomen 
ammattiyhdistysliikkeen yhteisistä kansainvälisistä suhteista se erityisesti 
haluaa keskittää yhteistyötään pohjoismaiden ja Neuvostoliiton ammatil- 
listen järjestöjen kanssa ja pyrkii kaikin tavoin edistämään kansainväli- 
sen ammattiyhdistysliikkeen eheyttä. 

6. Ammattiyhdistysliikkeen yhteiskunnalliset kokonaistavoitteet 


Ammattiyhdistysliike pitää pääomien keskitystä vaarana demokraat- 
tiselle yhteiskuntakehitykselle ja taistelee pääomien demokraattisen oh- 
jauksen ja valvonnan puolesta. Pääomien keskittyminen lisää työntekijäin 
riistoa ja siitä on muodostunut monien kansojen itsemääräämisoikeuden 
rajoitus, mittaamattomia voimavaroja vaativien varustelumenojen yllyke 
ja sotien syy. 

Rauhan saavuttaminen ja suojeleminen koko maailmassa, demokratian 
laajentaminen ja yksilön oikeuksien ja vapauksien puolustaminen sopu- 
soinnussa yhteisön etujen kanssa ovat pysyviä arvoja, joiden puolesta 
ammattiyhdistysliike taistelee. Pyrkiessään kohottamaan työntekijäin ja 
heidän perheittensä henkistä ja aineellista hyvinvointia ammattiyhdistys- 
liike pitää päämääränään yhteiskuntaa, jossa ihminen on vapautettu toi- 
sen ihmisen harjoittamasta riistosta ja jossa tuotantovälineet ovat yhteis- 
kunnallisessa omistuksessa ja tuotannon tulokset jaetaan jokaiselle heidän 
työpanoksensa ja tarpeittensa mukaisesti. 


11 


Riistolta 
ja sorrol- 
ta vapaa 
yhteis. 
kunta 


SISÄLLYSLUETTELO 


1. Ammattiyhdistysliikkeen olemuksen, tarkoituksen 


ja tehtävien määrittely 6 
Sivu 
Toiminnan tarkoitus +... asemaa sä pnä Ma IN Kea v48 K KAN Nan 3 
Edellytyksenä yhteistoiminta —...... sos ukk kkka N KK AU Kanan ene 3 
Erottamaton osa työväenliikettä ........sssssu kkka na Kaas NN enn 3 
Einsisijäiset tehtävät << aa avässam TYVI IIN SL SEE KIN TUA NA SANE SAIN NAT EN 3 
Painostus- ja etujärjestö .......soous okun on aak nun a na Kaa naan sa nanna 4 


2. Ammattiyhdistysliikkeen suhde yhteiskunnan muutokseen 


Kansainvälinen työnjäkö .... ..sssss ukk K KKKA keen 4 
Elinkeinorakenne MUUtItuu .... ooo naa LKKA A KAN NSN eNsnaN 4 
Maastamuutto ja työllisyys .....sos shokki kk kka n K Lakkaa SN neen 4 
SIITTOÖLÄISTYOVOITNä. «103 KE KIUAS SEA K KIEN Sää A Eo Sannaa Aak aistA TUTA EN ALKA jUo Daan 5 
Hyvinvointia ei mitata pelkästään palkalla ..........ses sossun knn nnseA 5 
Taloudellinen vallankäyttö demokraattiseen valvontaan ................ 5 
Tuotantorakenteen muutos ja työntekijän suojelu .............. osui 5 
Rationalisointi työntekijän eduksi ...... seos u kakkaa K K aan 5 
Työntekijä ei ole osa koneesta ....... uumeniin nk Kanaen 6 
Tuotannon tavoitteeksi ihmisen tarpeet ...... us kukka kean ennnen 6 
Kansainvälinen solidaarisuus ...... use kukaan a KKK LK eenN 6 6 


3. Ammattiyhdistysliikkeen tehtävien kehitys 


Ay-liikkeen muuttuvat tehtävät ...... ss sks ek kka ANNA 6 
Työehtosopimuspolitiikka =... osua nn ANNNN 6 
Työpaikka. ja yritysdemokratia ....... oloon onn KK KN KNN 7 
Kasvatus ja. koulutus: mammi st akdm SETKA Sue yä aa eine K mase san Vs 7 
Työn ja koulutuksen vuorottelu ......oouusku aksn nana e NNN 8 
Ammattikoulutuksen arvostus .......oosuo ouk n ka a Kn La KN nAnNN 8 


Työläisten ja opiskelijain yhteistyö ......ssssskkkkk k nan aan 8 


4. Työ. ja elinympäristö 


Säännöllinen terveystarkkailu .....sss suun KNN LNN 8 
Terveellinen asuinympäristö ...... osu muunnnnKLVN 8 
Luonnonsuojelu vh. N <0r KS a 1AN nsa aids Rukys a Data PAN CO HLEa simaa 


5. Ammattiyhdistysliikkeen suhde valtiovaltaan, puolueisiin 
ja muihin järjestöihin 


'Pehtäväkenttä Kasvää. «maensdammsiäaä n vad KUNA a Kk The Yhä aSnA E äMKKIKEN 9 
Itsenäinen suhteessa valtiovaltaan ....... olossa nn LLA 9 
Tiedonvälityksen totuudellisuus ja vapaus ........ suussaan LNNN 9 
Suhde puolueisiin ........ o.s. TOA N ETNISTEN NONE JS 10 
Suhde muihin järjestöihin .... susu k k KK N 10 
Suhde työnantajain järjestöihin .... sms ns NNN 10 
Ammattiyhdistysliikkeen rauhantyö ja kansainvälisyys ................ 10 


6. Ammattiyhdistysliikkeen yhteiskunnalliset kokonaistavoitteet 


Riistolta ja sorrolta vapaa yhteiskunta ....... so suol soon nana nnnn 11 


